# Nouvas Rimas/19

../18 ../20 IncludiIntestazione 23 marzo 2021 75% Da definire
Nouvas Rimas Gian Fadri Caderas 1907 CC BY-SA 3.0 GFDL Indice:Decurtins - Rätoromanische chrestomathie, VIII.djvu //it.wikisource.org/w/index.php?title=Nouvas_Rimas/19&oldid=- 20210323020335 //it.wikisource.org/w/index.php?title=Nouvas_Rimas/19&oldid=- 20210323020335
Crestomazia Retoromontscha VIII di Caspar Decurtins (1907)
[p. 260
I.
La not deresa sieu pumpus Zindel da majested; Strasun’ün coro melodius Dal trun d’eternited.
5 Da pleds sublims ais la chanzun Cha l’orma sò chapir, D’ün lod a Dieu ais il resun, Dels asters il sospir.
Ün bütsch il vent dò’ l cler ovel 10 E vò poser nel god. Eau crod in snuoglias, volv al tschel Mieu ögl da larmas chod.
E sainza dir e sainza pled, Eau ur, sco soul urer, 15 L’infaunt in sia giuvn’eted, Cur verb nun sò former.
II.
Vers l’ot vò ’l chaunt d’ la lodoletta, Vers l’ot s’adoz’il bös-ch pompus, Vers l’ot ho ’l sguard la flur eletta, Als razs del aster luminus. [p. 100] 5 Vers l’ot straglüscha l’ova clera, In ell’as spievl’il blouv serain; Nel ot svanescha la tschiera, Cha d’ temporel ho greiv il sain. Con majested vers l’ot s’eleva 10 Il sun dels sains del bel clucher. Collina, munt, vadret e greva Vers l’ot as vöglina adozer. Il mort repos’in quaida fossa E smaunch’il muond e sieu soffrir, 15 Mo quella pocha terra smossa Ans disch: «nel ot ais tout sorrir!» E tü, umaun, in vzand tuot quia, Vers l’ot, in sü il sguard fixer, Perchè lier voust l’orma tia, 20 A quaist terrain, ch’ais passaggier? Perchè cur tuot al tschel at guida, Voust pos e pesch aquia chatter? Nel tschel retschercha ti’ egida E smaunch’il muond e sieu mel fer!
III.
Nel fuonz del mer il raig del di svaniva E glisch sco spievel eira l’elemaint; Il mariner tschantò dasper la riva Sulet, chantaiva melanconic chaunt.
[p. 101] 5 Eau sün la fnestra, cha il mer domina, Commoss udiva il chanter pchadus; E sper dell’uonda blouva d’ la marina Eau m’impissaiva, chers amihs, sün vus!
Il spiert fervent e munts e vals s-chafiva, 10 Mieu cher pajais, sas alps d’eterna naiv, Del En la spuonda bella, sulagliva, Ma chesa, l’üert con sia crodainta saiv.
15 E l’uonda posa fracassand sper me, Al sömmi cher la realted subaintra E’ m chatt, pürmemma, bain dalöntsch da te!
Napoli, 1856.
IV.
«Il craunz da rösas ais s-chantó, La bun’odur svanida! Mieu ögl da larmas inuondò, Leidezza ais svanida!»
5 ««Nel üert tü rösas hest darchò! Perchè crider giuvnetta? Nouv craunz post fer!»» «Il craunz s-chantò, S-chantet mieu cour . . .!» ««Povretta,
[p. 102] ««Eau bain t’incleg! Il craunz s-chantò 10 Ais pain da chi ’t tradiva!»» «Invaun duos ans eau l’he spettò, Mo pled dal el nun gniva!»
Il craunz da rösas ais s-chantò! E la giuvnett’ameda? 15 S’ho l’oter di, spettand l’amò, In Dieu indurmanzeda.
V.
Tres munts a vals ün spiert chammina, Tres plauns e god in vstieu ledus; A sieu river la flur declina
[p. 102] 5 Il bös-ch, al bös-ch ün pled suschurra E föglia, a föglia melna vain, La verda saiv as discolura; E fraid d’ la terra dvaint’il sain.
Ed eau ’m dumand: perchè tuot croda, 10 Perchè tuot muora, vò svanir? Mo ma dumand’üngün nun oda; Nel god be sdasda greiv sospir.
E quel sospir, cha’ l god suschurra, Ais il lamaint d’ün passò; 15 Tuot passa, moura, discolura; Il lung inviern ais cò darchò!
Eir mieu intern s’accorda, Col led ch’ais our dad our; D’ün bain passò s’algorda E crida, crid’il cour.
5 Il led dad our s’accorda Con mieu intern. Ed ho D’ ma lira ogni corda, Lamaint pel temp passò!
Eir in mieu cour suschurra, 10 Sco aint nel god sospir E tuot intuorn s’ins-chüra; Las stailas vez svanir.
L’extrem accord suschurra Nel fraid desert dad our; 15 La lira s’addolura E crida, crid’il cour.